Kyklooppi (Clive Cusslerin romaani)

Kyklooppi on Clive Cusslerin seikkailuromaani.
Vuosi 1918.  Raskaasti mangaanilla lastattu malmilaiva Cyclops kyntää Karibian merta.  Aluksella on malmilastin ohella salaperäinen muinaislöytö, jonka omistuksesta nousee yllättäen aluksella verinen kahakka joka jää kesken kun yllättäen noussut myrsky upottaa aluksen.
1990-luku: Dirk Pitt ottaa osaa purjelautakilpailuun kun paikalle osuu holtittomasti ajelehtiva ilmalaiva.  Pitt onnistuu estämään sen törmäämisen rakennuksiin ja nyt alus joutuu viranomaisten tutkittavaksi.  
Nyt paljastuu että ilmalaivan omistaa outo miljoonikko Raymond LeBaron joka on lähtenyt sillä kahden miehen kanssa etsimään jotain; aluksessa on kolme mädännyttä ruumista joilla on kadonneisiin sopivat vaatteet mutta esimerkiksi kellona on halpa kopio.  
Miehen puoliso yrittää komentaa Pittin auttamaan etsinnässä mutta lähes murskaa päänsä - amiraali Sandecker vain nauraa naiselle.  Lopulta Pitt antaa periksi ja alkaa huikea seikkailu ilmassa, meressä ja Kuuban rannikolla.
Selviää että kadonnut on osallisena oudossa hankkeessa: joukko rikkaita miehiä on muodostanut Sisärengas -nimisen yhteieön joka on rakentanut sarjan satelliitteja joiden avulla tiedemiesryhmä on lentänyt Kuuhun ja perustanut sinne pysyvän asutuksen joka saa nimen Jerseyn kolonia; asia ilmenee kun kolme venäläistä satelliittia tuhoutuu Kuuta kuvatessaan koska viimeisen niistä onnistui lähettää Maahan kuvanauhaa jossa näkyy kuinka kaksi kuupukuista miestä tähtää heitä amerikkalaisella olkapääohjuksella. 
Nyt patologi huomaa että ilmalaivan miehet ovat kuolleet tyhjiössä jäätymällä ja heidän vatsoistaan löytyy avaruuslennoille tarkoitetun tiivisteruoan jäänteitä. Se ja muutama muu tekijä paljastaa että kuolleet ovat kosmonautteja jotka olivat viimeksi tuhoutuneessa venäläisessä kuuluotaimessa; heidät jopa tunnistetaan ja selviää että heidän aluksensa oli syöksynyt mereen Kuuban rannikolla ja nimenomaan Castron miehet olivat nostaneet kapselin ja vaihtaneet ilmalaivan miesten vaatteet näille ja sitten alus oli lähetetty kohti Floridaa.
Samoin selviää että ilmalaivan säiliöissä olikin sen palatessa vetyä eikä heliumia.
Kyseessä on Fidel Castron viesti USA:n presidentille: venäläiset pelaavat likaista peliä kuuohjelmassaan.
Yhdysvaltain presidenttiä valistetaan nyt hankkeesta; hän on epäuskoinen.  
Venäläiset lähettävät nyt varsinaisella kuualuksella ryhmän sotilaita kaappaamaan kuuaseman mutta heidät voitetaan ja kuualusta ohjanneet kaksi insinööriä pakotetaan viemään sotilaiden ruumiit kotiin.
Kuutiedemiehet kokoavat nyt eräänlaisen laajennetun Kuumoduulin jonka avulla he lentävät Maata kiertävälle avaruusasemalle josta sitten sukkulalla kotiin.
Viimeisenä temppunaan venäläiset yrittävät kaapata kuumiehistöä Maahan avaruusasemalta tuoneen sukkulan mutta se saadan viime hetkellä estettyä - tosin presidentin tahdosta ne tiedot jotka ovat universaaleja eli tähtitiedettä, mineralogiaa ja lääketiedettä koskevat jaetaan kaikille.
Kuubassa paljastuu samaan aikaan salahanke: venäläiset aikovat murhata Castron veljekset ja sijoittaa paikalle mieleisensä johtajat koska Fidel on heittämässä venäläisiä ulos maastaan: hänelle riittää näiden metkuilu.  
Pitt pääsee perille juonesta ja onnistuu saamaan merelle kolme räjähtein lastattua rahtilaivaa joiden piti räjähtää Havannan satamassa juuri kun Castro olisi pitänyt maratonpuhettaan kansallisena juhlapäivänä; räjähdys epäonnistuu ja jotain tuhoja tulee - mutta venäläinen kenraali joka johti operaatiota jääkin vangiksi.  
LeBaron saa surmansa eräässä kahakassa mutta ehtii kuiskata  suuren salaisuuden Pittin korvaan.  
Yhdysvallat antaa auliisti katastrofiapua ja maiden välit korjaantuvat; nyt Pitt tekee kaksi pyyntöä Fidelille: eräässä vaiheessa hän oli romuttanut yhden taksinkuljettajan ajokin ja pyysi luvan hankkia tälle uuden. Johtaja suostuu ja toisena pyytönä Pitt saa nosturilla varustetun hinaajan.  
Havannan satamasta, paikasta jossa taistelulaiva Maine aikoinaan räjäytettiin löytyy salaperäinen kullasta ja jalokivistä tehty La Dorada-patsas josta tulee koko maailman omaisuutta.
Jerseyn kolonia on Cusslerille tyypillinen vitsi joka paljastuu viime riveillä: Jersey on kaiken muun ohella myös lehmärotu, ja eräässä lastenlorussa, suomeksi julkaistu kokoelmassa Hanhiemon iloinen lipas on katkelma jossa sanotaan:

»Himpula pimpula pinkuu, kissa ja viulu vinkuu - ja lehmä loikkasi yli täysikuun»